Orgán činný v trestnom konaní

Orgán činný v trestnom konaní (zaužívaná skratka OČTK) je orgán verejnej moci, ktorý na základe právneho poriadku vykonáva  trestné konanie.

 Slovensko 
Na Slovensku definuje orgány činné v trestnom konaní § 10 ods. 1, 8, 9 a 10 Trestného poriadku (č. 301/2005 Z. z.). Patrí k nim:§ 10 ods. 1 Trestného poriadku (č. 301/2005 Z. z.)
 prokurátor,
 policajt:
 vyšetrovateľ alebo (poverený) príslušník Policajného zboru,§ 10 ods. 8 písm. a), c) a ods. 10 Trestného poriadku (č. 301/2005 Z. z.)
 vyšetrovateľ alebo poverený pracovník Finančnej správy SR (v prípade trestných činov spáchaných v súvislosti s porušením colných predpisov alebo daňových predpisov v oblasti dane z pridanej hodnoty pri dovoze a spotrebných daní),§ 10 ods. 8 písm. b) a f) Trestného poriadku (č. 301/2005 Z. z.)
 poverený príslušník Vojenskej polície (v konaní o trestných činoch príslušníkov ozbrojených síl),§ 10 ods. 8 písm. d) Trestného poriadku (č. 301/2005 Z. z.)
 poverený príslušník Zboru väzenskej a justičnej stráže (v konaní o trestných činoch príslušníkov ZVJS a v objektoch ZVJS aj jeho zamestnancov a o trestných činoch osôb vo výkone trestu odňatia slobody alebo vo väzbe),§ 10 ods. 8 písm. e) Trestného poriadku (č. 301/2005 Z. z.)
 veliteľ námornej lode (v konaní o trestných činoch spáchaných na tejto lodi),§ 10 ods. 8 písm. g) Trestného poriadku (č. 301/2005 Z. z.)
 (v rozsahu poverenia úkonov vyšetrovania) zástupca príslušného orgánu iného štátu, orgánu Európskej únie alebo orgánu vytvoreného spoločne členskými štátmi Európskej únie, ktorý je zaradený do spoločného vyšetrovacieho tímu vytvoreného na základe dohody.§ 10 ods. 9 Trestného poriadku (č. 301/2005 Z. z.)

Podľa od 1. januára 2006 zrušeného Zákona č. 141/1961 Zb. o trestnom konaní súdnom (trestného poriadku) sa medzi orgány činné v trestnom konaní zaraďovali aj súdy.§ 12 ods. 1 Zákona č. 141/1961 Zb. o trestnom konaní súdnom (trestného poriadku)

 Česko 
V rámci § 12 ods. 1 a 2 Trestního řádu (č. 141/1961 Sb.) sa k orgánom činným v trestnom konaní () zaraďuje:§ 12 ods. 1 Trestního řádu (č. 141/1961 Sb.)
 súd,
 štátny zástupca (prokurátor),
 policajný orgán:
 Polícia ČR,§ 12 ods. 2 písm a) Trestního řádu (č. 141/1961 Sb.)
 Generálna inšpekcia bezpečnostných zborov (v konaní o trestných činoch príslušníkov Polície ČR, Väzenskej služby ČR, Generálnej inšpekcie bezpečnostných zborov, colníkov, resp. štátnych zamestnancov zaradených k výkonu práce u uvedených orgánov, pričom trestné činy spáchali v súvislosti s plnením ich pracovných úloh),§ 12 ods. 2 písm b) a i) Trestního řádu (č. 141/1961 Sb.)
 poverené orgány Väzenskej služby ČR (v konaní o trestných činoch osôb vo výkone väzby, trestu odňatia slobody a zabezpečovacej detencie, spáchaných vo väznici alebo ústave na výkon zabezpečovacej detencie),§ 12 ods. 2 písm c) Trestního řádu (č. 141/1961 Sb.)
 poverené colné orgány (v konaní o trestných činoch spáchaných porušením colných predpisov o dovoze, vývoze alebo prevoze tovaru, porušením právnych predpisov pri umiestnení a obstaraní tovaru v členských štátoch Európskeho spoločenstva, pokiaľ je tento tovar prepravovaný cez štátne hranice Česka a v prípadoch porušenia daňových predpisov, pri ktorých sú colné orgány správcami dane),§ 12 ods. 2 písm d) Trestního řádu (č. 141/1961 Sb.)
 poverené orgány Vojenskej polície (v konaní o trestných činoch príslušníkov ozbrojených síl a osôb, ktoré páchajú trestnú činnosť proti príslušníkom ozbrojených síl vo vojenských objektoch, proti vojenským objektom, vojenskému materiálu alebo ostatnému štátnemu majetku, s ktorým nakladá Ministerstvo obrany ČR),§ 12 ods. 2 písm e) Trestního řádu (č. 141/1961 Sb.)
 poverené orgány Bezpečnostnej informačnej služby (v konaní o trestných činoch príslušníkov Bezpečnostnej informačnej služby),§ 12 ods. 2 písm f) Trestního řádu (č. 141/1961 Sb.)
 poverené orgány Úradu pre zahraničné styky a informácie (v konaní o trestných činoch príslušníkov Úradu pre zahraničné styky a informácie),§ 12 ods. 2 písm g) Trestního řádu (č. 141/1961 Sb.)
 poverené orgány Vojenského spravodajstva (v konaní o trestných činoch príslušníkov Vojenského spravodajstva).§ 12 ods. 2 písm h) Trestního řádu (č. 141/1961 Sb.)

 Poľsko 
V Poľsku tvorí orgány činné v trestnom konaní () súd, prokurátor a policajné orgány.

 Referencie 

Kategória:Trestné právo
Kategória:Verejná správa